text: Årets Folkehjælpere kåres
  27 september 2013 kl. 14.55
  Dansk Folkehjælp hædrer frivillige, der gør en ekstra indsats for udsatte mennesker i lokalsamfundet.
  I Vejen blev Hjertegruppen fredag hædret med titlen Årets Folkehjælper. Gruppen sætter fokus på kurser i førstehjælp.
  Årets Folkehjælper i Vamdrup er Vesterleds Vennekreds, der står for sociale arrangementer for ældre.
  Dansk Folkehjælp kårer en lang række folkehjælpere over hele landet.
  Årets Folkehjælper er en hyldest til alle de ildsjæle, der hvert år hjælper mennesker i deres eget lokalsamfund på den ene eller den anden måde.
  